50 Cent

Ο **Κέρτις Τζέιμς Τζάκσον ο 3ος** (*Curtis James Jackson III*, 6 Ιουλίου 1975), γνωστός από το καλλιτεχνικό ψευδώνυμο **50 Cent**, είναι Αμερικανός ράπερ και ηθοποιός. Έγινε γνωστός με την κυκλοφορία των άλμπουμ του *Get Rich or Die Tryin* (2003) και το *The Massacre* (2005). Το *Get Rich or Die Tryin* έχει γίνει 8 φορές πλατινένιο από την RIAA (gold & platinum awards) και πούλησε πάνω από 15 εκατομμύρια αντίτυπα διεθνώς. Το άλμπουμ του *The Massacre* έχει γίνει 5 φορές πλατινένιο από την RIAA και πώλησε 11 εκατομμύρια αντίτυπα διεθνώς.

Γεννήθηκε στο Κουίνς της Νότιας Τζαμάικα και ξεκίνησε την διακίνηση των ναρκωτικών στην ηλικία των 12 κατά την δεκαετία του '80. Αφού σταμάτησε την διακίνηση προκειμένου να ασχοληθεί με την καριέρα του ως ράπερ, πυροβολήθηκε με εννιά σφαίρες σε μία επίθεση εναντίον του στις 24 Μαΐου του 2000. Μετά την κυκλοφορία του άλμπουμ με τίτλο *Guess Who's Back?* το 2002, ο Τζάκσον ανακαλύφθηκε από τον ράπερ Eminem και υπέγραψε συμβόλαιο στην Interscope Records. Με την βοήθεια του Eminem και του Dr. Dre, ο οποίος συνετέλεσε στην πρώτη του μεγάλη προωθητική επιτυχία, ο Τζάκσον μετατράπηκε σε έναν από τους πιο εμπορικούς ράπερ διεθνώς. Το 2003 ίδρυσε την δισκογραφική εταιρεία G-Unit Records, η οποία απέκτησε συμβόλαια με αρκετούς επιτυχημένους ράπερ όπως ο Young Buck, Λόιντ Μπανκς, και ο Τόνι Γιέγιο.

Ο Τζάκσον υπήρξε σε κόντρα με άλλους ράπερ όπως οι Ja Rule, Φατ Τζο, Jadakiss, Cam'ron, Ρικ Ρος, και παλιότερα μέλη της G-Unit, τον Game και τον Young Buck. Ο ίδιος έκανε βήματα στον χώρο της υποκριτικής, με εμφανίσεις στην ήμι-αυτοβιογραφική ταινία *Get Rich or Die Tryin* το 2005, στην ιρακινή πολεμική ταινία *Home of the Brave* το 2006, και στην ταινία *Righteous Kill* το 2008. Ο 50 Cent είναι από τους πλουσιότερους Χιπ Χοπ καλλιτέχνες, έχοντας καθαρό κέρδος υπολογιζόμενο άνω των 440 εκατομμυρίων δολαρίων το 2007, ενώ βρέθηκε στην θέση του 6ου καλύτερου καλλιτέχνη για την δεκαετία 2000-2009 στην κατάταξη του περιοδικού *[[Billboard]]*. Επίσης έφτασε στην 4η θέση στους κορυφαίους άντρες καλλιτέχνες και στην 3η στους κορυφαίους ράπερ, μετά τον Eminem και τον Nelly. Ακόμα ήρθε 6ος στους πιο επιτυχημένους Hot 100 καλλιτέχνες μεταξύ 2000-2009 από το Billboard Magazine. Το *Billboard* επίσης τον ονόμασε ως No1 Ραπ καλλιτέχνη της δεκαετίας 2000-2009. Το άλμπουμ *Get Rich or Die Tryin* κατετάγη 12ο καλύτερο της δεκαετίας 2000-2009 από το *Billboard* και το άλμπουμ *The Massacre* κατετάγη 37ο καλύτερο άλμπουμ της δεκαετίας 2000-2009 από το ίδιο περιοδικό. 

## Νεανικά χρόνια
Γεννήθηκε στις 6 Ιουλίου 1975 στην περιοχή Νότια Τζαμάικα της Νέας Υόρκης. Μεγάλωσε με τη μητέρα του, Σαμπρίνα, η οποία ήταν έμπορος κοκαΐνης, και χωρίς την παρουσία του πατέρα του. Το 1988, όταν εκείνος ήταν μόλις δεκατριών ετών, η μητέρα του δολοφονήθηκε κι έτσι την ανατροφή του ανέλαβαν παππούδες και θείοι. 

Ξεκίνησε να ασχολείται με την πυγμαχία στην ηλικία των 11 και τρία χρόνια αργότερα, ένας γείτονας άνοιξε γυμναστήριο πυγμαχίας για τα παιδιά της περιοχής όπου ζούσε. «*Όταν δε σκότωνα την ώρα μου στο σχολείο, πυγμαχούσα στο γυμναστήριο ή διακινούσα χόρτο»*  είχε πει σε συνέντευξή του. Στα μέσα του '80, μετείχε σε παιδικούς ολυμπιακούς αγώνες σαν ερασιτέχνης μποξέρ. Ο ίδιος έχει δηλώσει: *«Ήμουν ανταγωνιστικός στο ρινγκ και η χιπ-χοπ είναι και αυτή ανταγωνιστική... Θεωρώ πως οι ράπερ αυτοχαρακτηρίζονται μποξέρ, έτσι ώστε να νιώθουν όλοι τους κάπως σαν πρωταθλητές».* Σε ηλικία 12 ετών, ξεκίνησε να διακινεί ναρκωτικά όταν οι παππούδες του πίστευαν πως παρακολουθεί ενισχυτικά μαθήματα μετά το σχολείο. Επίσης έβγαζε λεφτά από διακίνηση και εκφοβισμό στο σχολείο. Κάποια στιγμή, ανιχνευτής μετάλλων στο Andrew Jackson High School, όπου φοιτούσε, τον έπιασε. Αργότερα είπε: «*Εξευτελίστηκα που με έπιασαν έτσι... Αφού με συνέλαβαν έπαψα να το κρύβω. Άρχισα να λέω στη γιαγιά μου ανοιχτά ότι πουλάω ναρκωτικά'»*.

Στις 29 Ιουνίου 1994, συνελήφθη για συνέργεια στη διακίνηση τεσσάρων φιαλιδίων κοκαΐνης σε αστυνομικό. Συνελήφθη ξανά μετά από τρεις βδομάδες όταν η αστυνομία έψαξε το σπίτι του και βρήκε ηρωίνη, τριακόσια γραμμάρια μαριχουάνας και ένα όπλο. Καταδικάστηκε σε τρία με εννιά χρόνια φυλάκισης, όμως κατάφερε να περιορίσει την ποινή του σε έξι μήνες σε φυλακές ανηλίκων με στρατιωτικό περιβάλλον, όπου και απέκτησε απολυτήριο λυκείου. Ο Τζάκσον είπε ότι ο ίδιος δεν ήταν χρήστης κοκαΐνης, αλλά μόνο τη διακινούσε. Υιοθέτησε το ψευδώνυμο "50 Cent" ως μεταφορά για την αλλαγή της ζωής του, όταν εγκατέλειψε τον κόσμο του εγκλήματος για τη μουσική. Το όνομα το πήρε από τον Κάλβιν Μάρτιν, έναν ληστή που δρούσε στο Μπρούκλιν τη δεκαετία του '80. γνωστό ως "50 Cent". Ο Τζάκσον διάλεξε το όνομα «*γιατί λέει όλα όσα θέλω να πω. Είμαι το ίδιο είδος ανθρώπου με αυτό που ήταν ο "50 Cent". Παλεύω για τον εαυτό μου με οποιοδήποτε μέσο»*. 

## Προσωπική Ζωή

### Σχέσεις και παιδιά
Από το 1994 μέχρι το 1998 διατηρούσε σχέση με την Σανίκα Τόμπκινς, με την οποία απέκτησε έναν γιο, τον Μαρκίζ (γενν. 13 Οκτωβρίου 1996). Από τη σχέση του με το μοντέλο Ντάφνι Τζόι, έχει αποκτήσει ακόμη έναν γιο, τον Σάιρ (γενν. 1 Σεπτεμβρίου 2012).

### Προβλήματα ναρκωτικών, κατηγορίες και συλλήψεις
Στις 29 Ιουνίου 1994, συνελήφθη για πώληση τεσσάρων φιαλιδίων κοκαΐνης σε έναν αστυνομικό. Τρεις εβδομάδες αργότερα, συνελήφθη ξανά, όταν η αστυνομία έψαξε στο σπίτι του και βρήκε ηρωίνη και 300 γραμμάρια κρακ. Παρόλο που καταδικάστηκε σε φυλάκιση τριών έως εννέα ετών, εξέτισε έξι μήνες σε φυλακές ανηλίκων, όπου απέκτησε και απολυτήριο λυκείου. Σύμφωνα με τον ίδιο, δεν χρησιμοποίησε τότε κοκαΐνη.

Ο Τζάκσον και τέσσερα μέλη του περιβάλλοντός του συνελήφθησαν στις 31 Δεκεμβρίου 2002, όταν η αστυνομία βρήκε ένα περίστροφο διαμετρήματος .25 και ένα πιστόλι διαμετρήματος.45 σε ένα σταθμευμένο αυτοκίνητο (το οποίο έψαχναν λόγω των φιμέ παραθύρων του) έξω από ένα νυχτερινό κέντρο διασκέδασης στο Μανχάταν. Του απήγγειλαν κατηγορίες για παράνομη κατοχή δυο πυροβόλων όπλων.

Στις 22 Ιουλίου 2005 καταδικάστηκε σε διετή δικαστική επιτήρηση για ένα επεισόδιο του Μαΐου 2004, όταν πήδηξε πάνω στο κοινό έπειτα από χτύπημα που δέχτηκε επί σκηνής με μπουκάλι νερού, που οδήγησε σε τρεις κατηγορίες για επίθεση και ξυλοδαρμό.

## Δισκογραφία

**Άλμπουμ**

* *Get Rich or Die Tryin* (2003)
* *The Massacre* (2005)
* *Curtis* (2007)
* *Before I Self Destruct* (2009)
* *Street King Immortal* (2013)
* *Beg for Mercy (with [[G-Unit]])* (2003)
* *T·O·S (Terminate on Sight)* (with G-Unit) (2008)

### Τραγούδια

**Mixtape**
* *50 Cent Is the Future * (with G-Unit) (2002)
* *No Mercy, No Fear* (with G-Unit) (2002)
* *God's Plan* (with G-Unit) (2002)
* *Automatic Gunfire* (2003)
* *Bullet Proof* (with DJ Whoo Kid) (2005)
* *Sincerely Yours, Southside* (2008)
* *War Angel LP* (2009)
* *Forever King* (2009)
* *The Big 10* (2011)
* *The Lost Tape* (with DJ Drama) (2012)

## Φιλμογραφία

**Ταινίες**

* *Get Rich or Die Tryin*' (2005)
* *Home of the Brave* (2006)
* *Righteous Kill* (2008)
* *Before I Self Destruct* (2008)
* *Streets of Blood* (2009)
* *Dead Man Running* (2009)
* *Caught in the Crossfire* (2009)
* *13* (2010)
* *Gun* (2010)
* *Twelve* (2010)
* *Morning Glory* (2010)
* *Vengeance* (2010)
* *Blood Out* (2011)
* *Setup* (2011)
* *All Things Fall Apart* (2012)
* Escape Plan (2013)
* Last Vegas (2013)
* Spy (2015)
* Southpaw (2015)
* Den Of Thieves (2018)

**Τηλεόραση**

* *The Simpsons* (2005)
* *50 Cent: The Money and the Power* (2008)
* *Entourage* (2009)
* *Robot Chicken* (2013)
* *Power* (2013)
* *Dream School* (2013)

**Video games**

* *50 Cent: Bulletproof* (2005)
* *50 Cent: Blood on the Sand* (2009)
* *Call of Duty: Modern Warfare 2* (2009)

## Παραπομπές


Κατηγορία:Αμερικανοί ράπερ
Κατηγορία:Νικητές World Music Awards
Κατηγορία:Βραβευμένοι με Grammy
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης